सिविल अस्पताल में मिलेगी सीटी स्कैन की सुविधा
जिलावासियोंके लिए अच्छी खबर है। अब जिला मुख्यालय स्थित सिविल अस्पताल में मरीजों को सीटी स्कैन की सुविधा मिल सकेगी। इसके लिए डायरेक्टर जनरल हेल्थ सर्विसेज की ओर से मंजूरी दी गई है। पब्लिक प्राइवेट पार्टनरशिप बेसिस पर विभाग यह सुविधा उपलब्ध कराएगा। इससे गंभीर मरीजों को सीटी स्कैन के लिए दूर दराज के अस्पतालों पीजीआई में नहीं जाना पड़ेगा। उनका यहीं पर ही उचित रेट पर सीटी स्कैन हो सकेगी।
सीएम बनने के बाद जींद दौरे पर दिसंबर 2014 में पहुंचे मुख्यमंत्री मनोहरलाल ने जिला अस्पताल में सीटी स्कैन की सुविधा मुहैया कराने की घोषणा की थी। इसके बाद विभाग ने वर्ष 2015 में एक कंपनी के साथ टाइअप कर सीटी स्कैन सुविधा मुहैया कराने की सोची थी। लेकिन कंपनी टेंडर कॉल के बाद भी नहीं पहुंची। निदेशालय ने सीएम घोषणा को अमलीजामा पहनाने के लिए टेंडर की डेट बढ़ाकर दोबारा से टेंडर जारी किए। जिसके बाद अब विभाग ने बेंगलुरु की कंपनी मनीपाल हेल्थ इंटरप्राइजिज प्राइवेट लिमिटेड को पब्लिक प्राइवेट पार्टनरशिप के आधार पर टेंडर अलॉट कर दिया है।
कंपनी को सिविल सर्जन जींद के खाते में सिक्योरिटी के रूप में 15 लाख रुपए की राशि जमा करानी होगी। निदेशालय ने 20 फरवरी के रेडियोलॉजी इमेजिंग डायग्नोस्टिक सेंटर (सीटी स्कैन) की स्वीकृति दे दी है। बता दें, जिले के किसी भी अस्पताल में पिछले समय से बिना रेडियोलॉजिस्ट के अल्ट्रासाउंड की सुविधा भी मरीजों को नहीं मिल रही है। सीटी स्कैन के लिए शहर में एक दो प्राइवेट सेंटरों पर मरीजों को भारी भरकम राशि देकर सुविधा मिल पाती है। ज्यादातर मरीजों को इसके लिए पीजीआई में रेफर कर दिया जाता है। जिससे आने-जाने में काफी परेशानी होती है।
जींद. सिविलअस्पताल की बिल्डिंग।
बेंगलुरु की कंपनी उचित रेट पर देगी सुविधा : सीएमओ
^डीजीहेल्थ की ओर से भेजे पत्र में जींद में पीपीपी मोड के तहत सीटी स्कैन की सुविधा शुरू कराने को स्वीकृति दी गई है। इससे जिला के मरीजों को काफी लाभ मिल सकेगा। बेंगलुरु की कंपनी यहां पर यह सुविधा देकर लोगों के उचित रेट पर सीटी स्कैन करेगी। सीएम घोषणा पर यह कार्रवाई की जा रही है।\\\' -डाॅ.संजय दहिया, सिविल सर्जन, जींद।
अच्छी खबर
hin_Deva hin_Deva hin_Deva hin_Deva bho_Deva hin_Deva hin_Deva bho_Deva